Kristina Berasain

Kristina Berasain Tristan (Lizarra, Nafarroa Garaia, 1973ko abuztuaren 25a) kazetaria da.

Biografia 
Ahaztutako gatazketan eta giza eskubideetan espezializatutako kazetaria da Kristina. Berria egunkariaren Kanpoaldea atala zuzendu du urte luzez. Nahiz eta korrespontsal gisa inoiz ez ibili, egunkariak sarritan bidali izan du leku gatazkatsuetara horien berri 'in situ' emateko. Gaza, Riff, Ceuta eta Melilla, Egipto, Mexiko... asko izan dira, baina bereziki, Sahararekin dauka lotura.Hori izan zen nire lehenengo bidaia eta markatu egin ninduen. Basamortuen basamortuan abandonatuta dagoen herri horren ahotsa helarazteko ahalegina egin dut. Kazetaritzak konpromisoa ere eskatzen du.Saharako herriak dituen hiru eremuetara bidaiatu duen kazetari bakarretakoa da: lurralde okupatuak, lurralde liberatuak eta Tindufeko (Aljeria) errefuxiatu-eremuak.2005ean, lurralde horretatik bota egin zuten, Intifada estaltzera joan zenean. Handik bost urtera, Donostiako Udaleko ordezkaritza batekin sartu ahal izan zen.2018an Hondurasko San Pedro Sula hiritik irten ziren Estatu Batuetara bidean eta Donald Trumpen gobernuak egindako mehatxuen aurrean amore eman gabe jarraitu zutenei buruzko kronikak eman zituen.

ETBko Ahoz Aho saioan aritu zen ahaztutako gatazketaz hitz egiten.

Dokumentalak 

 Mezuak Mendebaldeko Saharatik dokumentalaren egilea da. FiSahara nazioarteko zinemaldian proiektatu zen dokumentala.
 Mensajes desde el Sahara Occidental dokumentalaren egilea ere bada.

Hitzaldiak 
Bere ibilbidean zehar hitzaldiak ere eman ditu Kristinak, baita moderatzaile lanak egin ere, besteak beste:

 Los derechos humanos en el Sahara Occidental mahai ingurua moderatu zuen Gasteizen.
 Batalla legal contra el expolio jardunaldietan moderatzaile lana Gasteizen.
 Mujeres víctimas de trata aurkeztu eta moderatu zuen Donostian.

 Inoiz ahaztuko  ez ditudan emakumeak izenburuaz Irunen emakume idazlearen egunean. 
 Kurdistango egoerari buruzko hitzaldia Pasaian, Bixi Bixi Elkarteak antolatutako 'Gora herriak!' ekimenaren barruan.

 Mendebaldeko Sahara: basamortu bat kazetarientzat txostenaren aurkezpenean parte hartu zuen Alfonso Armadak eta Edith Rodriguezek, Mugarik Gabeko Erreportariak taldeko kideekin, Hayat Erguibi Equipe Mediako kidearekin eta Xavier Aldekoa kazetariarekin.

 Noticias desde el frente del Sahara Occidental izenburuko mahainguruan parte hartu zuen Fronte Polisarioko ordezkari, Mohamed Fadel Beiruk, Nazioarteko Zuzenbide Publikoan aditu Juan Soroetak eta Arantza Chacón SEADen lagunen elkarteko koordinatzailearekin.

 Benet Salellas Kataluniako abokatuarekin solasaldia gidatu zuen Gure Esku Dago elkarteak Iruñeko Katakraken antolatutako ekitaldian:

 Gure Esku Dagok Lizarran erabakitzeko eskubidea ardatz antolatutako mahai-ingurua moderatu zuen. Jose Antonio Urbiola, Laura Mintegi Laura Perez eta Iñaki Bernal politikariekin.
 Iparra-Hegoa. Mugen gainetik Euskal Herria jardunaldietako moderatzailea izan zen. Katalunia hizpide izan zuten ANCko Liz Castro, Sumateko Jose María Clavero eta Joan Solé.

 EHUko Udako Ikastaroetan parte hartu du Berria Komunikazio Eskolan, Miramar Jauregian.

Sariak 

 2017an Maria de Maeztu Literatur Lehiaketa irabazi zuen Tximeleta bat naiz lanarekin 
 2022an ere Maria de Maeztu Literatur Lehiaketa irabazi zuen Arrastoak, lorratzak, uharak lanarekin.

Bestelakoak 
2020an Giza Eskubideen Nazioarteko Egunean, Kristina Berasain eta Xabier Euzkitze euskal kazetariek Euskadiko ehun erreportarik baino gehiagok sinatutako adierazpena irakurri zuten Mendebaldeko Saharako lurralde okupatuetan lan egiten duten saharar lankideei babesa jakinaraziz, Aieteko Jauregian egindako ekitaldi batean.

Erreferentziak

Kanpo estekak 

 Kristina Berasoian: Afrika eta Europa hurrean eta urruti Berria, udako serieak
 Kristina Berasainek Mendebaldeko Saharan etxez etxe jasotako lekukotasunak 2020
 Kristina Berasaini elkarrizketa:La guerra olvidada del pueblo Saharaui 2020
 Uda batez Kurdistanen 2018
 Kristina Berasain elkarrizketa: Hondarazko egoeraz 2018
 Kristina Berasain Ur Handitan saioan: Kazetaritzak ez du balio mundua aldatzeko, baina dena dokumentatuta gelditzen da 2021
 Kristina Berasainen argazki bilduma Egipto, 2011

Lizarratarrak
Kazetariak
Emakume kazetariak